**Ministru kabineta noteikumu projekta**

**“Grozījumi Ministru kabineta 2016. gada 26. aprīļa noteikumos Nr. 265 “Valsts atbalsta piešķiršanas kārtība meža nozares attīstībai””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts nepieciešams, lai noteiktu 2021. gadā prioritārās meža nozares atbalsta un attīstības programmas, kā arī aktuālos zinātniskās izpētes projektus. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts nepieciešams, lai sasniegtu Meža attīstības fonda mērķi 2021. gadā – meža nozares atbalsta un attīstības programmu finansēšanu, meža zinātnisko izpēti, meža īpašnieku izglītošanu un apmācību (saskaņā ar Meža likuma 43. panta trešo daļu). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts atbalsta piešķiršanas vispārējā kārtība, atbalsta kopējais apmērs un prioritātes meža nozares attīstībai konkrētajā gadā ir noteiktas Ministru kabineta 2016. gada 26.aprīļa noteikumos Nr.265 “Valsts atbalsta piešķiršanas kārtība meža nozares attīstībai”.  Noteikumu projekts ir sagatavots, ievērojot līdzekļus, kas likumā “Par valsts budžetu 2021. gadam” noteikti Zemkopības ministrijas budžetam finansējuma izlietojuma programmas 24.00.00 “Meža resursu ilgtspējības saglabāšana” apakšprogrammā 24.02.00 “Valsts atbalsta pasākumi meža nozarē”, tos novirzot Meža attīstības fondam.  Lai 2021. gadā sasniegtu Meža attīstības fonda mērķi, Zemkopības ministrija sadarbībā ar saviem sadarbības partneriem izvērtēja meža nozares attīstības tendences un aktualitātes 2021. gadā un noteica meža nozares attīstībai nepieciešamās prioritātes 2021. gadā. Ņemot vērā izvirzīto klimatneitralitātes mērķi 2050. gadam un Eiropas Savienības apņemšanos palielināt emisiju samazināšanas mērķi, nepieciešami pētījumi, kas ļautu izvēlēties Latvijas situācijai visvairāk piemēroto mežsaimniecības attīstības scenāriju. Nākamā perioda Nacionālā attīstības plāna projektā rīcības virzienā “Daba un vide – “Zaļais kurss”” uzsvērta bioloģiskās daudzveidības saglabāšanas un uzturēšanas nozīme, tādēļ nepieciešamas jaunas zināšanas par mežu apsaimniekošanas pilnveidošanu bioloģiskās daudzveidības bioloģisko vērtību uzlabošanai, kā arī vērtību monitoringa jomā.  Ir daudz darīts, lai uzlabotu sabiedrības zināšanas un izpratni par ilgtspējīgu meža apsaimniekošanu un koksnes produktu pielietošanu: meža nozares organizētajos pasākumos piedalījušies liels skaits bērnu un jauniešu, tomēr joprojām vērojama izpratnes plaisa mežu apsaimniekotāju un īpašnieku, meža nozares pārstāvju un sabiedrības vidū. Tādēļ jāturpina uzlabot sabiedrības viedokli un izpratni par ilgtspējīgu meža apsaimniekošanu un nozares perspektīvām.  Noteikumu projektā paredzētais atbalsts veicinās nozares ilgtspējīgu attīstību un konkurētspēju.  Tradicionāli valsts atbalsts meža nozares attīstībai paredz veicināt sabiedrības informēšanas un izglītošanas programmu un projektu īstenošanu:   1. meža nozares gada balvas “Zelta čiekurs” balvu izgatavošanu, krūšu nozīmju izgatavošanu priežu sēkliņas formā, naudas balvas meža nozares gada balvas “Zelta čiekurs” laureātiem (lēmumu par laureātiem un naudas balvu sadalījumu Meža nozares gada balvas “Zelta čiekurs” laureātiem pieņem atbilstoši Zemkopības ministrijas 2019. gada 15. augusta rīkojumam Nr. 101 “Par Meža nozares gada balvas “Zelta čiekurs” nolikumu”) un balvu pasniegšanas norises informatīvo un tehnisko nodrošinājumu, lai organizētu kvalitatīvu apbalvošanas ceremonijas norisi, pilnveidojot pasākuma demonstrēšanu televīzijā, pievēršot lielāku vērību sabiedrības informēšanai par nozarē aktuālo un tās sasniegumiem un paredzot arī televīzijas filmas veidošanu. Pasākuma īstenošanas nosacījums būs noteikto ierobežojumu ievērošana Covid-19 infekcijas izplatības ierobežošanai. Pagājušā gada pieredze rāda, ka arī attālinātu risinājumu izmaksas ir līdzīgas izmaksām pasākuma organizēšanai klātienē; 2. skolu jaunatnes izglītošanas pasākumu “Konkurss “Mūsu mazais pārgājiens””, lai pilnveidotu skolu jaunatnes zināšanas un veicinātu izpratni par meža nozares aktuālajām norisēm. Pasākuma īstenošanas nosacījums būs noteikto ierobežojumu ievērošana Covid-19 infekcijas izplatības ierobežošanai. Pagājušā gada pieredze rāda, ka arī attālinātu risinājumu izmaksas ir līdzīgas izmaksām pasākuma organizēšanai klātienē; 3. “Meža dienas 2021” pasākumu, kas tiek sekmīgi īstenots un atzinīgi novērtēts, iesaistot pašvaldības un attiecīgo pašvaldību nozares uzņēmumus, meža nozares iestādes un organizācijas, turpinot veicināt vietējās kopienas aktīvu līdzdarbošanos, pievēršot lielāku Latvijas sabiedrības uzmanību mežsaimniecībai un ainavai teritorijā, kā arī apzaļumotas teritorijas nepieciešamībai, īpaši parku, mežaparku, dendroloģisko stādījumu stāvoklim, palīdzot risināt to labiekārtošanu, kā arī sekmējot jaunu zināšanu iegūšanu. Pasākumu īstenošanas nosacījums būs noteikto ierobežojumu ievērošana Covid-19 infekcijas izplatības ierobežošanai; 4. bukleta “Meža nozare skaitļos un faktos” sagatavošanu un izdošanu latviešu un angļu valodā, lai sniegtu mežā nozari raksturojošu ar statistiku pamatotu informāciju lēmuma pieņēmējiem, nozares pārstāvjiem un plašākai sabiedrībai, tā radot izpratni par nozares rādītājiem un to attīstības dinamiku. Šādu informatīvo materiālu ir būtiski sagatavot, lai plašākai sabiedrībai būtu iespējams iepazīt meža nozares attīstības dinamiku un sekot tai līdzi, jo mežs ir Latvijas lielākā bagātība, ar to saistītā uzņēmējdarbība dod ļoti nozīmīgu ieguldījumu tautsaimniecības attīstībā un ar nozari tieši vai netieši ir saistīts gandrīz ikviens Latvijas iedzīvotājs.   Meža nozares gada balvas "Zelta čiekurs" laureātiem paredzētais balvu fonda finansējums ir palielināts, jo paredzēts arī segt daļu no iedzīvotāju ienākuma nodokļa izmaksām par 2020. gadu. Lai nodrošinātu to, ka visi laureāti attiecīgajās nominācijās saņem vienāda apmēra naudas balvu, un lai ētisku apsvērumu dēļ nevajadzētu lūgt laureātiem atmaksāt daļu no izmaksātās naudas balvas, trūkstošo iedzīvotāju ienākuma nodokļa apmēru piedāvājam segt no Meža attīstības fonda līdzekļiem. Diskusija par šo jautājumu uzsākta Meža attīstības fonda padomē. Par šī jautājuma risinājumu izvērtēšanu tiks turpināta diskusija Meža attīstības fonda padomē.  Savukārt meža nozares attīstībai noteikumu projekts 2021. gadā paredz prioritārus zinātniskās izpētes projektus:   1. “Meža bioloģiskās daudzveidības monitoringa komponentes pilnveide nacionālajā meža monitoringā”. Projekts turpinās pilnveidot zināšanas par bioloģisko daudzveidību Latvijā, īpaši saimnieciskajos mežos, ņemot vērā šā jautājuma aktualitāti nākamajā plānošanas periodā ne vien Latvijā, bet visā Eiropas Savienībā. Īstenojot projektu, paredzēta sadarbība arī ar Dabas aizsardzības pārvaldi, kas ievieš bioloģiskās daudzveidības monitoringu, tā uzlabojot datu apriti starp institūcijām; 2. “Latvijai piemērotākā mežsaimniecības attīstības scenārija izvērtēšana iespējamā Eiropas līmeņa zemes izmantošanas, zemes izmantošanas maiņas un mežsaimniecības sektora siltumnīcefekta gāzu emisiju un piesaistes uzskaites regulējuma pārskatīšanā (tai skaitā tehnisko korekciju īstenošana 2021. gadam noteikto mērķu sasniegšanai)”. Šī projekta rezultāti ļaus sagatavot tehniskās korekcijas attiecībā uz 2021. gadam noteikto mērķi meža apsaimniekošanai un kalpos par atbalstu lēmuma pieņemšanai par Latvijai visvairāk piemēroto risinājumu ES regulējuma pārskatīšanā.   Tā kā Meža likuma 29.1 pants deleģē LVMI “Silava” īstenot Nacionālo meža monitoringu “Meža bioloģiskās daudzveidības monitorings” un Meža apsaimniekošanas SEG emisiju un piesaistes references līmeņa noteikšana ir tieši saistīta ar Nacionālā meža monitoringa procesu un iegūtajiem datiem, netiek plānota minēto zinātniskās izpētes projekta darba uzdevumu izsludināšana oficiālajā izdevumā “Latvijas Vēstnesis”;   1. projektā “Meža ieguldījuma novērtējums Latvijas nacionālā kopprodukta aprēķinā” paredzēts uzlabot Latvijas iekšzemes kopprodukta aprēķina precizitāti, iekļaujot tajā attiecīgo vērtību no meža krājumiem atbilstoši iepriekš izstrādātai aprēķinu metodikai.   Ar noteikumu projektu tiek izdarīts grozījums, šogad neparedzot atbalstu atlīdzībai ekspertiem par projektu iesniegumu un izpildes pārskatu vērtēšanu, jo šogad īstenojamie projekti balstās uz iepriekš izstrādātām metodikām un neietver jautājumus, kuru risināšanai būtu jāpiesaista specifisku jomu eksperti. Tāpat nav norādīts pārskatu publiskās prezentācijas laiks, jo tie tiek ievietoti Zemkopības ministrijas tīmekļvietnē.  Lai harmonizētu ar meža jomu saistītā finansējuma pārvaldības nosacījumus un atvieglotu projekta iesniedzējiem iesniegumu un pārskatu sagatavošanu, ir uzlabotas projekta iesnieguma un pārskata veidlapas, tās papildinātas jaunām sadaļām. Lai uzlabotu projektu administrēšanu un mazinātu administratīvo slogu, iesnieguma veidlapā papildinātas un precizētas A.4., B.4.10. un C.1. sadaļa, kā arī paredzēts, ka turpmāk iesniegums (1. pielikums), noteikumu 8. punktā minētie dokumenti vai pārskats par projekta uzdevumu izpildi, finanšu līdzekļu izlietojuma kopsavilkums (2. pielikums) un izmaksu pamatojoši darījumu un samaksu apliecinoši dokumenti iesniedzami Lauku atbalsta dienestā elektroniskās pieteikšanās sistēmā.  Prasības 5., 6. un 7. punktā minēto nosacījumu piemērošanai noteiktas Ministru kabineta 2014. gada 30. septembra noteikumos Nr. 599 “Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020. gada plānošanas periodā”.  Tāpat kā līdz šim, noteikumu projektā nav paredzēts valsts atbalsts meža nozares attīstībai Līguma par Eiropas Savienības darbību (turpmāk – LESD) 107. un 108. panta izpratnē, jo noteikumu projekts ir sagatavots, lai sniegtu atbalstu valsts pētniecībai un attīstībai, kā arī veicinātu sabiedrības informēšanu un izglītošanu, un tas neiespaido tirdzniecību starp dalībvalstīm (viens no LESD 107. panta nosacījumiem). Valsts atbalsts tiek sniegts ar saimniecisko darbību nesaistītiem pētniecības un attīstības projektiem, ievērojot Eiropas Savienības nostādnes par valsts atbalstu pētniecībai, attīstībai un inovācijai. Atbilstoši LESD 31. panta 7. punktam atbalsts sedz līdz 100 procentiem no izmaksām, kas saistītas ar pētniecības pasākumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, biedrība “Latvijas Kokrūpniecības federācija”, Latvijas Meža īpašnieku biedrība un AS “Latvijas valsts meži” |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Uz atbalstu attīstības projektu īstenošanā var pieteikties fiziska vai juridiska persona.  Uz atbalstu zinātniskās izpētes projektu īstenošanā var pieteikties institūcija, kas reģistrēta zinātnisko institūciju reģistrā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts dos iespēju īstenot meža nozarei nepieciešamos pētījumus prioritārās jomās, kā arī attīstības projektus, tā veicinot meža nozares atpazīstamību un pieejamo resursu un produktu kvalitatīvas un efektīvas izmantošanas iespējas. |
| 3. | Administratīvo izmaksu monetārs novērtējums | Nav nepieciešams norādīt atbilstoši 2009. gada 15. decembra Ministru kabineta instrukcijas Nr. 19 “Tiesību akta projekta sākotnējās ietekmes izvērtēšanas kārtība” 25. punktam. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru  2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 237 927 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 237 927 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 237 927 | 0 | 0 | 0 | 0 | 0 | 0 |
| 2.1. valsts pamatbudžets | 237 927 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme |  | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar Zemkopības ministrijas budžeta programmas 24.00.00 “Meža resursu ilgtspējības saglabāšana” apakšprogrammu 24.02.00 “Valsts atbalsta pasākumi meža nozarē” Meža attīstības fondam tiek piešķirti finanšu līdzekļi 237 927 *euro* apmērā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Nav. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |
| --- | --- |
| **V. Tiesību akta projekta atbilstība Latvijas Republikas starptautiskajām saistībām** | |
| Saistības pret Eiropas Savienību | Nodrošināta Eiropas Parlamenta un Padomes 2018. gada 30. maija Regulas (ES) 2018/841 par zemes izmantošanā, zemes izmantošanas maiņā un mežsaimniecībā radušos siltumnīcefekta gāzu emisiju un piesaistes iekļaušanu klimata un enerģētikas politikas satvarā laikposmam līdz 2030. gadam un ar ko groza Regulu (ES) Nr. 525/2013 un Lēmumu Nr. 529/2013/ES 8. panta 3. punktā dalībvalstij noteikto pienākumu izpilde. |
| Citas starptautiskās saistības | Komisijas 2014. gada 25. jūnija Regula (EK) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu. |
| Cita informācija | Valsts atbalsts tiek sniegts ar saimniecisko darbību nesaistītiem pētniecības un attīstības projektiem saskaņā ar Kopienas nostādņu par valsts atbalstu pētniecībai, attīstībai un inovācijai (Eiropas Savienības Oficiālais Vēstnesis, 2006. gada 30. decembris, C 323) 3.1.1. apakšpunkta nosacījumiem:  a) attiecībā uz nesaimnieciska rakstura darbībām;  b) par zinātnisko institūciju darbību un ar tām saistīto finanšu plūsmas nodalīšanu, ja zinātniskās institūcijas nodarbojas gan ar saimnieciska, gan nesaimnieciska rakstura pētniecību. |

|  |  |  |  |
| --- | --- | --- | --- |
| 1. tabula Tiesību akta projekta atbilstība ES tiesību aktiem | | | |
| Eiropas Komisijas 2014. gada 25. jūnija Regula (EK) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu, (Eiropas Savienības Oficiālais Vēstnesis, 2014.gada 1.jūlijs, Nr. L 193) | Projekts skar Eiropas Komisijas 2014. gada 25. jūnija Regulā (EK) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu, ietverto prasību izpildi attiecībā uz valsts atbalstu. | | |
| A | B | C | D |
| Regulas 1. panta 5. punkts:  “5. Izņemot 30. pantu, šo regulu nepiemēro:  a) atbalsta shēmām, no kurām nav skaidri izslēgti individuāla atbalsta maksājumi uzņēmumam, uz kuru attiecas līdzekļu  atgūšanas rīkojums, kas izdots saskaņā ar iepriekšēju Komisijas lēmumu, ar kuru atbalsts ir atzīts par nelikumīgu un  nesaderīgu ar iekšējo tirgu;  b) *ad hoc* atbalstam, ko piešķir uzņēmumam, uz kuru attiecas līdzekļu atgūšanas rīkojums, kas izdots saskaņā ar iepriekšēju Komisijas lēmumu, ar kuru atbalsts ir atzīts par nelikumīgu un nesaderīgu ar iekšējo tirgu.” | Noteikumu projekta 6. punkts | A ailē minētās ES tiesību akta vienības tiek ieviestas pilnībā. | Projekta 6. punkts paredz līdzvērtīgas prasības, kā noteikts ES tiesību aktā (paredz konkrētu atsauci uz attiecīgo ES tiesību akta punktu). |
| Regulas 1. panta 6. punkts:  “6. Šo regulu nepiemēro atbalstam grūtībās nonākušiem uzņēmumiem, izņemot:”.  Regulas 2. panta 14. punkts:  “14) “grūtībās nonācis uzņēmums” ir uzņēmums, attiecībā uz kuru pastāv vismaz viena no šādām situācijām.” | Noteikumu projekta 6. punkts | A ailē minētās ES tiesību akta vienības tiek ieviestas pilnībā. | Projekta 6. punkts paredz līdzvērtīgas prasības, kā noteikts ES tiesību aktā (paredz konkrētu atsauci uz attiecīgo ES tiesību akta punktu). |
| Regulas 2. panta 50. punkts:  “50) “pētniecības un zināšanu izplatīšanas organizācija” ir tāds subjekts (piemēram, universitāte vai zinātniskais institūts,  tehnoloģiju pārneses aģentūra, inovāciju starpniecības struktūra, uz pētniecību orientēta fiziskas vai virtuālas sadarbības subjekts) neatkarīgi no tā juridiskā statusa (organizēts saskaņā ar publiskajām vai privātajām tiesībām) vai  finansēšanas veida, kura galvenais mērķis ir neatkarīgi veikt fundamentālos pētījumus, rūpnieciskos pētījumus vai  eksperimentālo izstrādi vai plaši izplatīt šādu darbību rezultātus, izmantojot mācīšanu, publikācijas vai zināšanu  pārnesi. Ja šāds subjekts veic arī saimniecisko darbību, minētās saimnieciskās darbības finansējums, izmaksas un  ieņēmumi ir jāuzskaita atsevišķi. Uzņēmumi, kas var ietekmēt šādu subjektu kā, piemēram, tā akcionāri vai dalībnieki, nedrīkst iegūt prioritāru piekļuvi tā pētnieciskajām jaudām vai radītajiem rezultātiem;” | Noteikumu projekta 3. punkts | A ailē minētās ES tiesību akta vienības tiek ieviestas pilnībā. | Projekta 3. punkts paredz līdzvērtīgas prasības, kā noteikts ES tiesību aktā (paredz konkrētu atsauci uz attiecīgo ES tiesību akta punktu). |
| Regulas 31. pants  “Atbalsts pētniecībai un izstrādei lauksaimniecības un mežsaimniecības nozarē  1. Atbalsts pētniecībai un izstrādei lauksaimniecības un mežsaimniecības nozarē ir saderīgs ar iekšējo tirgu Līguma  107. panta 3. punkta nozīmē un ir atbrīvots no Līguma 108. panta 3. punktā noteiktās paziņošanas prasības, ja tas  atbilst šā panta 2.–7. punkta un I nodaļas nosacījumiem.” | Noteikumu projekta 3. un 9. punkts | A ailē minētās ES tiesību akta vienības tiek ieviestas pilnībā. | Projekta 3. un 9. punkts paredz līdzvērtīgas prasības, kā noteikts ES tiesību aktā (paredz konkrētu atsauci uz attiecīgo ES tiesību akta punktu). |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | ES tiesību akta normas tiek pārņemtas tieši – nodrošinot sasaisti ar ES tiesību aktu. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Zemkopības ministrija sagatavo nepieciešamo informāciju Eiropas Komisijai par zinātnes projektu īstenošanai plānoto finansējumu lauksaimniecības un mežsaimniecības jomā. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Valsts atbalsta jomas ir apspriestas ar Latvijas Kokrūpniecības federācijas un Latvijas Meža īpašnieku biedrības, kā arī Valsts meža dienesta un AS “Latvijas valsts meži” pārstāvjiem. |
| 2. | Sabiedrības līdzdalība projekta izstrādē | Projekta sagatavošanas laikā notika konsultācijas ar Latvijas Kokrūpniecības federācijas un Latvijas Meža īpašnieku biedrības pārstāvjiem. Noteikumu projekts nemaina iepriekšējos gados iedibināto valsts atbalsta piešķiršanas kārtību meža nozares attīstībai. Tā kā noteikumi nosaka procedūru, kādā organizējami konkursi, tiešā veidā netiek skartas konkrētu grupu intereses, jo pieteikšanās projektu īstenošanai notiek atklāta konkursa veidā. Tieša līdzdalība projekta sagatavošanā nebija nepieciešama. |
| 3. | Sabiedrības līdzdalības rezultāti | Sabiedriskās apspriešanas laikā priekšlikumi nav saņemti. Projekts no 2021. gada 16. februāra līdz 2. martam bija publicēts sabiedriskajai apspriešanai Ministru kabineta (https://www.mk.gov.lv/lv/ministru-kabineta-diskusiju-dokumenti) un Zemkopības ministrijas tīmekļvietnes sadaļā “Sabiedriskā apspriešana” (https://www.zm.gov.lv/zemkopibas-ministrija/arhivetas-apspriesanas/ministru-kabineta-noteikumu-projekts-grozijums-ministru-kabineta-2016-?id=994). |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana**  **un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projektā paredzētos atbalsta pasākumus saskaņā ar normatīvajiem aktiem par fonda pārvaldīšanu pārvalda Zemkopības ministrijas izveidota Meža attīstības fonda padome. Noteikumu projektā paredzētos atbalsta pasākumus administrē un uzrauga Lauku atbalsta dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs K. Gerhards

Mīkule 67027553

[mara.mikule@zm.](mailto:mara.mikule@zm.2015)gov.lv